CELEX: E2014P0017
Language: fi
Date: 2014-07-25 00:00:00
Title: EFTAn valvontaviranomaisen 25 päivänä heinäkuuta 2014 Liechtensteinin ruhtinaskuntaa vastaan nostama kanne (Asia E-17/14)

25.9.2014   
            
            
               FI
            
            
               Euroopan unionin virallinen lehti
            
            
               C 334/35
            
         EFTAn valvontaviranomaisen 25 päivänä heinäkuuta 2014 Liechtensteinin ruhtinaskuntaa vastaan nostama kanne
   (Asia E-17/14)
   (2014/C 334/16)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Xavier Lewis ja Janne Tysnes Kaasin, nosti 25 päivänä heinäkuuta 2014 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että pitämällä voimassa kansalliset säännöt, kuten terveyttä koskevan lain 63 §:n sekä terveyttä koskevan lain kumoamislain siirtymäsäännökset, johon sisältyy myös 63 §:n 2 momentin soveltaminen, niiltä osin, joiden mukaan Dentist-ammattipätevyyden omaavan hammaslääketieteen harjoittajan täytyy harjoittaa ammattiaan palkkatyöntekijänä täysin pätevän hammaslääkärin välittömässä valvonnassa, ohjeistuksessa ja vastuulla, Liechtensteinin ruhtinaskunta on jättänyt noudattamatta ETA-sopimuksen 31 artiklan mukaisia velvoitteitaan;
            
         
               2.
            
            
               määräämään Liechtensteinin ruhtinaskunnan korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Liechtensteinin terveyttä koskevan lain 63 §:ssa säädetään, että Dentist-pätevyyden omaava toimija voi harjoittaa ammattiaan ainoastaan täysin pätevän hammaslääkärin (Zahnarzt) välittömässä valvonnassa, ohjeistuksessa ja vastuulla.
            
         
               —
            
            
               ETA-sopimuksen 31 artiklan mukaisen sijoittautumisoikeuden nojalla sijoittautumisvapautta, johon sisältyy oikeus ryhtyä harjoittamaan ja harjoittaa itsenäistä ammattia, ei rajoiteta.
            
         
               —
            
            
               EFTAn valvontaviranomainen katsoo, että Liechtenstein on laiminlyönyt ETA-sopimuksen 31 artiklan mukaiset velvoitteensa. Sen mukaan terveyttä koskevan lain 63 § ja terveyttä koskevan lain kumoamislain siirtymäsäännökset, mukaan lukien 63 §:n 2 momentti, ovat näiltä osin ETA-sopimuksen 31 artiklassa tarkoitettu rajoitus.
            
         
               —
            
            
               Liechtensteinin hallitus väittää, että 63 §:n tavoitteena on varmistaa kansanterveyden suojeleminen.
            
         
               —
            
            
               EFTAn valvontaviranomainen katsoo, että toimenpide, jossa täysin koulutetun, Dentist-ammattipätevyyden omaavan henkilön, joka haluaa harjoittaa ammattiaan tutkintotodistuksensa mukaisesti, on Liechtensteinissa työskenneltävä hammaslääkärin alaisena, menee kansanterveyden suojelemiseksi tarpeelliseksi katsottavaa pidemmälle.